section_heading: Bitka u Otrantskim vratima
paragraph_text: Na baražu su izvršena četiri manja austrougarska napada: 11. ožujka, 21. i 25. travnja, te 5. svibnja 1917., ali nijedan od njih nije učinio ništa značajno. Nakon toga su napravljene opsežne pripreme, a dvije podmornice opremljene su kako bi položile mine blizu Brindisija, dok je treća vršila ophodnju na izlazima u slučaju da anglo-talijanske snage budu povučene tijekom napada. Čitava operacija bila je tempirana za noć 14./15. svibnja što je dovelo do najveće bitke Austrougarske ratne mornarice u Prvom svjetskom ratu, bitke kod Otrantskih vrata.